Armitage Hux

Armitage Hux er en fiktiv rollefigur i Star Wars-universet. Skikkelsen ble først introdusert i Star Wars: The Force Awakens (2015), hvor han ble spilt av Domhnall Gleeson. Han er general i militærmakten First Order, en etterfølger til det falne Galaktiske Imperiet, som ønsker å ta tilbake makten over galaksen.

Hux arbeider for First Orders øverste leder Snoke og kommer ofte i konflikt med Kylo Ren. Han var også kommandør på Starkiller Base, en isplanet som hadde blitt omgjort til et supervåpen i stand til å utslette hele stjernesystemer. Basen ble imidlertid tilintetgjort av motstandsbevegelsen.

Armitage Hux ble født på planeten Arkansis i det ytre rom og er visstnok løsungen til sin kommandantfar Brendol Hux og en kjøkkenhjelper.

Referanser

Eksterne lenker 
 

Figurer i Star Wars